วันสุดท้ายของการจัดงานช็อป กิน เที่ยว ครบที่เดียว 77 จังหวัด ประชาชนจำนวนมาก เที่ยวชมและเลือกซื้อสินค้า อย่างคึกคัก
บรรยากาศวันสุดท้าย ที่งานช็อป กิน เที่ยว ครบที่เดียว 77 จังหวัด ณ ศูนย์การค้าฟิวเจอร์พาร์ครังสิต ซึ่งตลอดช่วงเช้าที่ผ่านมาประชาชนจำนวนมากให้ความสนใจเดินเที่ยวชมและเลือกซื้อสินค้า ส่งผลให้บรรยากาศเป็นไปอย่างคึกคัก  งานดังกล่าว จัดขึ้นโดยสำนักงานส่งเสริมวิสาหกิจขนาดกลางและขนาดย่อม หรือ สสว. ซึ่งจัดขึ้นเป็นปีที่ 4 ภายใต้ความร่วมมือกับมูลนิธิสถาบันพัฒนาวิสาหกิจขนาดกลางและขนาดย่อม ตามโครงการพัฒนาสุดยอดเอสเอ็มอีจังหวัด เพื่อเป็นการสนับสนุน SME ไทยในภูมิภาคให้เติบโต



มีความเข้มแข็งและเป็นกำลังสำคัญในการขับเคลื่อนเศรษฐกิจของประเทศอย่างยั่งยืน ทั้งนี้ ภายในงานได้นำสุดยอดผู้ประกอบการจากโครงการพัฒนาสู่สุดยอดเอสเอ็มอีจังหวัด  จำนวนกว่า 154 ราย ซึ่งแบ่งตามภาคต่างๆ 4 ภาค ถือเป็นสุดยอดผลิตภัณฑ์และบริการที่โดดเด่น สะท้อนถึงอัตลักษณ์ของแต่ละภาค อาทิ
 






นางสาวโสภิตา วิมุตติสุขดี อายุ 50 ปี เจ้าของไร่วิมุตติสุขภูเรือ จังหวัดเลย กล่าวว่า ได้รับคัดเลือกเป็นตัวแทนสุดยอดเอสเอ็มอีจังหวัดเลย เพื่อมาออกบูธจำหน่ายสินค้าแปรรูปแมคคาเดเมีย มีทั้งแมคคาเดเมียอบเกลือ อบธรรมชาติ สบู่จากกะลาแมคคาเดเมีย และคุ๊กกี้ ซึ่งสินค้ามีคุณภาพและราคาย่อมเยาว์ ทั้งนี้ จังหวัดเลยเป็นจังหวัดเดียวในภาคอีสานที่สามารถปลูกแมคคาเดเมียได้และมีสีผิวที่สวยงาม ซึ่งมีประโยชน์ต่อสุขภาพมากมาย มีแร่ธาตุ 12 ชนิด และน้ำมันของแมคคาเดเมียสามารถลดคอเลสเตอรอล

สำหรับประชาชนที่สนใจสามารถมาเที่ยวชมและเลือกซื้อสินค้าในงานช็อป กิน เที่ยว ครบที่เดียว 77 จังหวัด ที่ศูนย์การค้าฟิวเจอร์พาร์ครังสิต ชั้น G ประตูทางเข้า Alive Park Hall บริเวณหน้า โรบินสัน ซึ่งวันนี้เป็นวันสุดท้ายของการจัดงาน ตั้งแต่เวลา 10.00-20.00 น. ที่ศูนย์การค้าฟิวเจอร์พาร์ครังสิต